Gwennyn Louarn

Gwennyn Louarn a zo ur ganerez vreizhat. Kanañ a ra e brezhoneg, galleg ha saozneg. Kanañ a ra ar brezhoneg evel ma vev he buhez. Abaoe bezañ bet o kanañ evit ar wech kentañ asambles gant Alan Stivell, Gwennyn he deus skrivet ha komposet dibaouez sonioù ha tonioù a-vremañ.

 Buhezskrid 
Ganet eo d'ar 27 a viz Even 1974 e Roazhon. Merc'h eo d'ar skrivagner bannoù-treset Malo Louarn ha d'al labourerez-douar ha politikourez Françoise Louarn, kuzulierez-rannvro UMP.

Kroget eo da ganañ e-pad he studi. E 2000 e oa bet pedet gant Alan Stivell da ganañ div ganaouenn gantañ war e bladenn Back to Breizh. E 2002 e voe gounezet ganti Eil priz Krouidigezh Kan ar Bobl.
He fladenn gentañ, , a zeu er maez e 2006 e ti Coop Breizh. Ganti e vez skrivet al lod vrasañ eus ar c'homzoù hag eus ar sonerezh, o vezañ neuze un oberourez-sonaozourez-kanerez. Adkemer a ra barzhonegoù , gant Maodez Glanndour, ha , gant Anjela Duval. Resevout a ra ar bladenn-mañ, sevenet gant Yann Honoré, priz Produet e Breizh (arzourien yaouank) e 2007. Gant an ton , he deus bet priz an arvesterien er c'henstrivadeg etrekeltiek Nòs Ùr, e Bro-Skos.

Hec'h eil fladenn, , sevenet gant ar gitarour ha kempenner Patrice Marzin, a zo deuet er-maez e 2009 e ti Keltia Musique.

Pladennoù
 2006 : 
 2009 : 
 2011 : 
 2013 : Beo
 2016 : Avalon
 2021 : Immram
 2025 : Il est une Île...

 Notennoù ha daveoù 

 Liamm diavaez 
 Lec'hienn ofisiel

Rummad:Kanerezed Breizh
Rummad:Ganedigezhioù 1974